Diari Oficial de la Generalitat Valenciana


Sumari del DOGV 5064, del 04-08-2005 (2005/8440)

RESOLUCIÓ de 4 de juliol de 2005, del conseller de Territori i Habitatge per la qual s'aprova definitivament la modificació puntual núm. 53 del Pla general d'Orihuela (Alacant).
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5064

Data del DOGV
:   04-08-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/8440


Data del document
:   04-07-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Orihuela
    * pla d'urbanisme

RESOLUCIÓ de 4 de juliol de 2005, del conseller de Territori i Habitatge per la qual s'aprova definitivament la modificació puntual núm. 53 del Pla general d'Orihuela (Alacant). [2005/X8440]
  
Vist l'expedient relatiu a la modificació puntual núm. 53 del Pla general d'Orihuela (Alacant) i de conformitat amb els següents,
  
Antecedents de fet
  
Primer. El Projecte de modificació puntual núm. 53 es va sotmetre a informació pública durant un mes mitjançant un acord del ple de l'Ajuntament del dia 26 de novembre de 2002, i es publica l'anunci en el Diari Oficial de la Generalitat Valenciana núm. 4413 de data 8 de gener de 2003 i en el diari La Verdad de 19 de desembre de 2002. Durant el pertinent període d'exposició pública no es van presentar al·legacions. Es va aprovar provisionalment pel mateix òrgan en data 29 de juny de 2004 per majoria absoluta.
  
Segon. La documentació està integrada per memòria informativa, memòria justificativa i annex documental format per plànols d'informació i d'ordenació.
  
Tercer. Consten en l'expedient els següents pronunciaments de les administracions les competències i béns demanials dels quals poden resultar afectats:
  
Institut Valencià d'Habitatge, SA, informe de data 3 de gener de 2005 que posa de manifest que, si bé el projecte presentat no compleix les exigències de la disposició addicional 12a de la Llei 6/94, de data 15 de novembre, reguladora de l'activitat urbanística, a aquesta no és exigible per aplicació de la disposició transitòria 1a de la Llei 16/2003, de data 17 de desembre.
  
Així mateix consta que s'ha sol·licitat informe al Servei Territorial d'Habitatge, en 2 de novembre de 2004, sense que fins a la data conste la seua emissió.
  
Quart. La Comissió Territorial d'Urbanisme d'Alacant, en la sessió del dia 9 de març de 2005, va acordar informar favorablement sobre la present sol·licitud de declaració d'interés comunitari, i supeditar la remissió de l'expedient fins que s'esmenaren determinades deficiències.
  
Amb data 18 d'abril de 2005, els serveis tècnics del Servei Territorial de Planificació i Ordenació Territorial d'Alacant informen que, s'ha aportat la documentació refosa degudament diligenciada, i pot donar-se per acomplerta l'esmentada resolució.
  
Fonaments de dret
  
Primer. El procediment seguit per l'Ajuntament resulta d'acord amb el que preveu l'art. 38 per remissió de l'art. 55 de la Llei reguladora de l'activitat urbanística (en endavant LRAU).
  
Segon. La documentació està completa a l'efecte del compliment de l'art. 27 de la LRAU.
  
Tercer. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, tal com es recull en l'article 40 de la LRAU.
  
L'objecte de la present modificació és una illa de cases de sòl urbà d'una superfície de 12.180, 66 m², afecta segons el Pla general a un ús dotacional privat de caràcter social assistencial (Clau T AS Terciari-ús assistencial privat), que presenta els límits següents: nord, avinguda Duc de Tamames; sud, avinguda de la Vega; est, carrer Llima i carrer Extremadura, edificacions residencials enmig; i oest, avinguda del País Valencià.
  
Segons es refereix en la memòria justificativa, dins de la referida illa de cases, hi ha dues àrees clarament diferenciades:
  
La primera, alberga la Residència de les Germanes dels Ancians Desemparats, amb entrada pel núm. 4 de l'av. Duc de Tamames, així com una sèrie d'edificacions annexes que serveixen al seu funcionament. La resta es tracta d'una porció de terrenys que es troba sense urbanització ni construccions.
  
La present modificació afecta, respectant les instal·lacions actualment existents destinades a l'ús assistencial, la zona de la illa de cases que es troba sense urbanitzar i proposa:
  
A. D'una banda, una desqualificació de part d'aquesta que passa a tindre un ús dotacional públic de caràcter viari, amb una superfície de 1.044, 22 m², la qual servirà de prolongació del carrer Llima fins a l'av. del País Valencià, i permet regularitzar l'encontre d'aquesta última amb el carrer Duc de Tamames. El referit espai viari delimita la parcel·la de caràcter social assistencial que es manté, de la nova parcel·la residencial que es crea.
  
B. D'altra banda, es crea una nova parcel·la que es destina a un ús residencial, amb una superfície de 2.906, 56 m²s, que respon als paràmetres següents:
  
Segons la modificació proposada: illa residencial, 2.0906, 56 m²s; edificació residencial, 9.446,32 m²c; edificabilitat terciària, 5.086, 48 m²c; edificabilitat total, 14.532, 80 m²c; nombre màxim d'habitatges, 90 i altura, 4 + àtic.
  
A l'efecte de complir les exigències de l'art. 54 de la Llei reguladora de l'activitat urbanística, es crea un espai de zona verda de caràcter dotacional amb una superfície de 1.575 m² sobre un terreny de titularitat municipal no afecte a cap ús, i, així mateix, es proposa a fi de garantir l'especial participació en les plusvàlues generada la consignació en les arques municipals de la quantitat de 135.000 euros.
  
Consta justificació del compliment de les exigències que respecte d'això estableix l'art. 17 de l'annex del Reglament de planejament.
  
Quart. L'aprovació definitiva correspon al conseller de Territori i Habitatge, de conformitat amb el que disposa l'article 39 per remissió de l'article 55.1 de la Llei reguladora de l'activitat urbanística, i en relació amb els articles 6.e) i 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats i la resta de de general i pertinent aplicació, conforme a l'Acord de la Comissió Informativa de la Comissió Territorial d'Urbanisme d'Alacant, resolc:
  
Aprovar definitivament la modificació puntual núm. 53 del Pla general d'Orihuela (Alacant).
  
Contra la present resolució, que posa fi a la via administrativa, es pot interposar recurs potestatiu de reposició davant el conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que establixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú.